Ne luăm libertatea de a traduce pentru eretici și pentru haioși cele mai cunoscute declarații ale regelui:

"Dacă ți-e frică de lup, nu intri în pădure" - ați râs când a zis-o Hagi pe asta, dar uitați-vă la ăștia de acum care intră pe teren deși se cacă pe ei de frică. Avea dreptate omul: dacă ți-e frică de lup, du-te la zugrăvit în Italia, fă ceva util, că s-or găsi și alți proști să-și irosească viața la FCSB în locul tău.

"Ai, n-ai mingea, dai la poartă" - nu e absolut nimic de râs aici. Uitați-vă la filmul de mai jos și o să vă amintiți cum dădea Hagi gol chiar și atunci când mingea nu părea să fie la el. Toți știu să dea gol când au mingea, dar doar artiștii pot să o facă și când nu au mingea. Asta înseamnă de fapt talentul: să faci posibil ceea ce pentru alții e de neimaginat.

"Omul este o persoană umană" - aici într-adevăr a spus o prostie, o exagerare. Uitați-vă la Viorica.